אות הערכה מטעם הרמטכ"ל

אות הערכה מטעם הרמטכ"ל (נקרא גם אות ההערכה המבצעי) הוא עיטור של צה"ל המוענק על ידי הרמטכ"ל לאדם או ליחידה שתרמו באופן ניכר לחיזוקו של צה"ל וביטחון מדינת ישראל. מתוך פקודת המטכ"ל המתייחסת לאות ההערכה: אות הערכה מטעם הרמטכ"ל ניתן בהתאם להחלטת ממשלה 589 (סט/35) מיום 26 באפריל 1981 וועדת השרים לענייני סמלים וטקסים 35-60 מיום 31 במרץ 1981: הרמטכ"ל רשאי להעניק לאדם אות הערכה, כביטוי סמלי של הוקרה על מעשה בעל חשיבות עליונה שעשה אותו אדם, במישרין או בעקיפין, לחיזוקו של צה"ל, ואשר יש בו כדי לקדם באופן ניכר את ביטחון המדינה. אות הערכה, כאמור, יכול להינתן לאזרח מדינת ישראל, לאזרח של מדינה זרה או לאיש צבא של מדינה זרה, ואם אין הוא בחיים - לשאר בשרו. החלטתו של הרמטכ"ל להעניק אות הערכה תהא מבוססת על המלצת ועדת המטה הכללי לעיטורים ולציונים לשבח. החלטה להעניק אות הערכה מתואמת בעוד מועד עם מי שנקבע כזכאי לקבלו, כדי לקבל את הסכמתו לכך, ואם הוא אזרח של מדינה זרה - כדי להשיג את האישור הדרוש לשם כך משלטונות מדינתו, אם האישור דרוש. פרסום דבר הענקתו של אות ההערכה יישקל בכל מקרה בהתחשב בנסיבות ובהתאם לזהותו של מקבל האות. ב-2020 החליט הרמטכ"ל אביב כוכבי שמאותה שנה ואילך האות יחולק במרוכז בטקס חגיגי אחת לשנה. מי שקיבל אות הערכה רשאי לעונדו בכל עת. מי שקיבל אות הערכה ושוהה ביום העצמאות בישראל, מוזמן לטקס פתיחת חגיגות יום העצמאות בהר הרצל, ואם הוא שוהה באותה שעה מחוץ לישראל - יוזמן לקבלת הפנים לרגל יום העצמאות, הנערכת מטעם הנספח הצבאי או שגריר ישראל באותה מדינה. אות ההערכה מורכב מפארה וסרט. הפארה עגולה ועשויה מתכת בצבע כסף, שבחזיתה מופיע מגן דוד עם ענף זית וחרב משמאלו וצידה האחורי ריק. הסרט, עליו תלויה הפארה, עשוי מאריג בצבעי תכלת ולבן המסמלים את דגל ישראל. לאות מצורפת תעודה בעברית המפרטת את המעשה עבורו זכה המקבל באות. אות ההערכה ייענד מעל הדש השמאלי של חולצת המדים או על חולצה אזרחית. במקרה והאות ניתן ליחידה הוא מוענק כסרט המחובר לדגל או נס היחידה. 2000: גנרל דייוויד היבנר - מפקד כוח המשימה של סוללת טילי פטריוט שהוצבה בישראל בתקופת מלחמת המפרץ 2004: הוענק לאלוף-משנה אילן רמון (לאחר מותו), האסטרונאוט הישראלי הראשון. 2005: (לאחר מותם) יצחק בואניש, אלכס דוכן ואלכס צביטמן, חברי כיתת הכוננות של קריית ארבע ולאליהו ליבמן, קצין הביטחון של היישוב היהודי בחברון, על פעולתם בפיגוע ב"ציר המתפללים" בחברון. 2013: יחידה 8200 על מה שהוגדר "הישגים יוצאי דופן בעלי חשיבות מכרעת לפעילות המבצעית של צה"ל" בשנים ה'תשע"א–ה'תשע"ג (2011–2013). 2015: גדוד כיפת ברזל ורב-סמל מתקדם חיים תמם, מפעיל צמ"ה מחיל ההנדסה הקרבית, על פועלם במבצע צוק איתן. 2015: הוענק האות לגנרל מרטין דמפסי, יושב ראש המטות המשולבים. 2016: היחידה הטכנולוגית של אגף המודיעין. 2016: גנרל קלאודיו גרציאנו, ראש המטה הכללי של צבא איטליה. 2017: יחידה 8200 על מה שהוגדר "פעילות מגוונת ותרומה לצרכים המבצעיים של צה"ל בשנים האחרונות". 2017: לגנרל ג'וזף דנפורד, יושב ראש המטות המשולבים. 2018: טייסת 69 "הפטישים", שמפעילה מטוסי F-15I רעם, שלפי דיווחים זרים היו מעורבים בתקיפות של ישראל נגד איראן בסוריה. 2018: אוגדת עזה על פעילותה לחשיפת וסיכול מנהרות הטרור החודרות מרצועת עזה והתמודדותה עם העימותים בגבול ישראל-רצועת עזה (2018). 2019: עוצבת הגליל על מבצע מגן צפוני לאיתור ונטרול מנהרות טרור חודרות-גדר של חזבאללה בגבול ישראל-לבנון. 2019: מפקד פיקוד מרכז של ארצות הברית גנרל ג'וזף ווטל. 2019: שייטת ספינות הטילים של חיל הים הישראלי בעבור סדרת פעילויות מבצעיות פורצות דרך, בה "הפגינו עוז, נחישות, יצירתיות וקור רוח עילאי". 2020: האות הוענק למפקד מערך המבצעים המיוחדים, תת-אלוף א': "לאחר שהשתחרר משירות רב שנים, כלוחם וכמפקד, וחרף משמעויות אישיות, ברגע שנקרא לדגל בשעה מאתגרת, שב תת-אלוף א' לפקד על מערך המבצעים המיוחדים באגף המודיעין, מתוך תחושת שליחות, מחויבות ואחריות למדינה". "הנהיג שינויים בתהליכים ובתפיסות בפעולת המערך, על יחידותיו השונות. הכל תוך שמירה על השגרה המבצעית וחיזוק שיתוף הפעולה עם גופי ביטחון בצה"ל ומחוצה לו. בכל אלה חיזק את עוצמתו של צה"ל ותרם תרומה ניכרת לביטחון המדינה, ועל כן מוענק לו אות הערכה זה" (מתוך האות). רשימת מקבלי האות ב-2020: שייטת הצוללות - על עשרות מבצעים מסווגים, במרחב מאוים ובחיכוך מעצמתי משתנה. פיקוד הדרום, חיל האוויר, אגף המודיעין והשב"כ - על מבצע חגורה שחורה ב-2019. אגף המודיעין והמוסד - על מבצע מסווג שקשור למערכה נגד הטילים המדויקים אגף המודיעין, חיל האוויר והמוסד - על מבצע משותף מסווג במסגרת המערכה בין המלחמות יחידת יהל"ם ואוגדת עזה - על התארגנות ומענה מבצעי לסוגיית התת-קרקע גדוד האיסוף 636 - על פיתוח שיטת הפעלה חדשנית שהובילה. פעילות הגדוד בשנת 2020 הביאה לכ-250 סיכולים וסגירות מעגלים, לעומת כ-75 במהלך השנתיים שקדמו לה. גדוד 74 של חטיבה 188 - על תקופת פעילותו בגזרת עזה, תוך הפעלת טנקי מרכבה סימן 4מ 400. שייטת 13 - על סדרת מבצעים פורצי דרך בסביבה משתנה ומאתגרת. אלוף-משנה ד', מהנדס במפקדת קצין ההנדסה הראשי - על הפגנת יצירתיות וחדשנות במציאת פתרונות מהירים, יעילים ופורצי דרך לצרכים מבצעיים ובאתגרי התת-קרקע. רשימת מקבלי האות ב-2021: גנרל אינגו גרהרץ, מפקד חיל האוויר הגרמני. אוגדה 210 על יוזמה, תכנון והובלה של מבצעים ייחודיים. במהלך השנה האחרונה הובילה האוגדה רצף מבצעים, התקפיים והגנתיים, במגוון ממדי לחימה. גדוד 611 בזרוע היבשה על חלקו במבצע ממודר. מחלקת הגנת השמיים בזרוע האוויר והחלל על חלקה במבצע ממודר. שייטת 3 בזרוע הים על חלקה במבצע ממודר. יחידת מגלן בפיקוד המרכז על רצף פעילויות מבצעיות בגזרות השונות ועל הישגים מבצעיים בולטים. ימ"ס איו"ש במשמר הגבול על מבצעים איכותיים ויחודיים. מרחב ירושלים יהודה ושומרון בשירות הביטחון הכללי על פעילות אינטנסיבית בסיכול טרור. כנף 1 בזרוע האוויר והחלל על רצף מבצעים במב"ם. טייסת 200 בזרוע האוויר והחלל על רצף מבצעים במב"ם. טייסת 122 בזרוע האוויר והחלל על רצף מבצעים במב"ם. גדוד 53 בפיקוד הצפון על פעילותו במבצע 'שומר החומות'. במהלך המבצע, נתן הגדוד מענה מבצעי מהיר ומותאם לשינויים. גדוד 931 בפיקוד הדרום על פעילותו במבצע 'שומר החומות'. אוגדת עזה בפיקוד הדרום על פעילותה במבצע 'שומר החומות'. מערך ההגנה האווירית על פעילותו במבצע 'שומר החומות'. יחידת מש"ב באגף המודיעין על השתתפותה במבצע ממודר. סיירת מטכ"ל באגף המודיעין על השתתפותה במבצע ממודר. יחידה 504 באגף המודיעין על השתתפותה במבצע ממודר. רשימת מקבלי האותות ב-2022: אל"ם אורי סתו, סגן מפקד יחידה 8200 בנובמבר 2022 פורסמה רשימת מקבלי האות, שהוענק ב-14 בנובמבר: יחידת עוקץ בזרוע היבשה: על רצף פעולות מבצעיות בגזרות הלחימה השונות והשתתפות בפעולות הסיכול במבצע "שובר גלים". זירת אשדוד בזרוע הים: על רצף פעולות מבצעיות אשר הביאו למניעה, שיבוש וסיכול של ניסיונות הברחה לצורך התעצמות ארגוני הטרור בזירה הימית הדרומית. חטיבת הבקעה והעמקים (417) בפיקוד המרכז: על רצף פעולות מבצעיות לסיכול הברחות אמצעי לחימה בזירה המזרחית. אגף המבצעים בשירות הביטחון הכללי: על רצף פעולות מבצעיות ועל חלקו הייחודי במבצע "שובר גלים". אוגדת יהודה ושומרון בפיקוד המרכז: על רצף פעולות מבצעיות ועל חלקה הייחודי במבצע "שובר גלים". מחלקת מבצעים באגף המבצעים, מטה מבצעי זרוע הים, שייטת ספינות הטילים, מחלקת ההגנה האווירית, טייסת העמק (109), יחידת הבקרה האווירית הצפונית ולהק המודיעין בזרוע האוויר והחלל, זירת הטרור בחטיבת המחקר, בסיס 8200 בצפון וזירת הצפון בחטיבת ההפעלה המבצעית באגף המודיעין: על שיתוף פעולה רב-זרועי אשר אפשר הגנה רציפה ויעילה על נכנסים אסטרטגיים, ובהם יירוט של מל"טים ששוגרו על ידי חזבאללה לעבר הגבול הימי הצפוני. שייטת 7 בזרוע הים ויחידה 8200 באגף המודיעין: על פעילות חשאית ותקדימית אשר אפשרה הבאת מודיעין רב ערך מזירות מרוחקות. גדוד גרניט (932) בחטיבת הנח"ל: על פעילותו במבצע "עלות השחר" והפעלת הכוח בצורה איכותית ומדויקת תחת אש. מחלקת התקפה בזרוע האוויר והחלל: על פעילות חשאית שלא ניתן לחשוף. מחלקת השתתפות וכנף 7 בזרוע האוויר והחלל, אגף המבצעים בשירות הביטחון הכללי ויחידה 8200 באגף המודיעין: על פעילותן ב"עלות השחר", שאפשרה את סיכול בכירי ארגון הטרור גא"פ, בפעילות ממוקדת וקטלנית. חיל ההנדסה הקרבית: מפקדת קצין ההנדסה הראשי בזרוע היבשה, יחידת ההנדסה הפיקודית של פיקוד המרכז, יחידת ציוד מכני הנדסי מטכ"לי 7186, גדוד ציוד מכני הנדסי 7058 בפיקוד המרכז, גדוד הנדסה 601 בפיקוד הדרום וגדודי הנדסה 603 ו-605 בפיקוד הצפון: על רצף פעולות מבצעיות והנדסיות מורכבות לסיכול ומניעת חדירת מפגעים ולהגנה בקו התפר. המטה המבצעי של פיקוד הדרום: על פעילותו במבצע ״עלות השחר", עיצוב המערכה, הכוונתה, עמידה במשימה ורתימת השותפים באופן רב זרועי. רב-סמל מתקדם ר' ביחידת יהל"ם של זרוע היבשה: אות מבצעי אישי על תרומה רבת שנים לפיתוח, הטמעה ויישום יכולות הנדסיות ייחודיות מתקדמות. גנרל גרגורי גיאו - כהוקרה על תרומתו הרבה לביטחונה של מדינת ישראל במהלך מלחמת חרבות ברזל. מדיה וקבצים בנושא אות הערכה מטעם הרמטכ"ל בוויקישיתוף אות הערכה מטעם הרמטכ"ל באתר "בעוז רוחם" של צה"ל אות הערכה מטעם הרמטכ"ל, באתר הגבורה מערכת אתר צה"ל, "עלינו לראות בניצחון ערך, מצפן המכוון אותנו כל העת ובכל נושא". צפו בטקס המלא, באתר צה"ל, 21 בדצמבר 2020 אות הערכה מטעם הרמטכ"ל - גנרל דיוויד היבנר lt. Gen. David K. Heebner, באתר הגבורה יצחק בואניש, באתר הגבורה אלכס דוכן, באתר הגבורה אלכס צביטמן, באתר הגבורה לאליהו ליבמן, באתר הגבורה אות הערכה הוענק גם לכיתת הכוננות של קרית ארבע, באתר ערוץ 7, 12 באפריל 2005 אות הערכה מטעם הרמטכ"ל - יחידה 8200, באתר הגבורה אמיר בוחבוט‏, אות הערכה ל-8200: "פועלים מאחורי הקלעים", באתר וואלה, 12 ביולי 2013 עדות של חיים תמם מקבל אות הערכה מטעם הרמטכ"ל במבצע צוק איתן, עמותת חיל ההנדסה ביוטיוב. היחידה הטכנולוגית של אמ"ן - אות הערכה מטעם הרמטכ"ל, באתר הגבורה גנרל קלאודיו גרציאנו - אות הערכה מטעם הרמטכ"ל, באתר הגבורה יואב זיתון, רמטכ"ל ארה"ב התקבל במשמר כבוד בקריה, באתר ynet, 9 במאי 2017, גנרל ג'וזף פ. דנפורד, באתר הגבורה "אצדיע לכם בשם צה"ל כולו על העשייה, התרומה והמקצוענות": הרמטכ"ל באות ההערכה לטייסת 69, באתר צה"ל, 17 במאי 2018 אוריאל בארי, ‏כבוד: אות הערכת הרמטכ"ל הוענק לאוגדת עזה, באתר "סרוגים", 10 באוקטובר 2018. הרמטכ"ל העניק אות הערכה לאוגדת עזה על תרומתה לחיזוק עוצמת צה"ל ולביטחון ישראל, באתר צה"ל. מערכת אתר צה"ל, צל"שים למובילי מבצע "מגן צפוני" על נטרול מנהרות הטרור של חיזבאללה, באתר צה"ל, 20 במרץ 2019. קובי פינקלר, ה"מקור עוצמה וגאווה": תת-אלוף ע' נכנס לתפקיד מפקד מערך המבצעים המיוחדים, באתר ערוץ 7, 29 באוקטובר 2020 מערכת אתר צה"ל, אלה היחידות שיקבלו "אות הערכה מבצעי" מהרמטכ"ל, באתר צה"ל, 9 בדצמבר 2020 לראשונה, יעניק הרמטכ״ל ״אות הערכה מבצעי״, ישראל דיפנס, 10 בדצמבר 2020 אלה היחידות הזוכות ב"אות הערכה מבצעי", אתר צה"ל, 25 בנובמבר 2021 אות הרמטכ"ל הוענק למפקד חיל האוויר הגרמני, מדליה גרמנית הוענקה למפקד חיל האוויר הישראלי, באתר צה"ל, 19 באוקטובר 2021 הרמטכ"ל העניק אות הערכה לסגן מפקד 8200, אתר צה"ל אלו היחידות שיקבלו את אות ההערכה המבצעי - האם שלכם ברשימה?, באתר צה"ל, 11 בנובמבר 2022. אבי אשכנזי, ‏סגן הרמטכ"ל נפגש עם מפקדים בכירים על מנת לדון בתכניות המלחמה בדרום ובצפון, באתר מעריב אונליין, 28 ביוני 2024